Viikko 3 palautus

Jatkoin tällä viikolla tiedostonpakkaamisprojektiani eteenpäin luomalla huomattavasti kattavampia yksikkötestejä sekä laajentamalla koodia siten että se kattaa nyt kaiken tarpeellisen tiedostojen pakkaamista varten. Ohjelmassa on kuitenkin jossain silti bugi, jonka takia erään osoittimen laskeminen ei tuota välttämättä oikeaa tulosta, täytyy selvittää missä vika.

En ole luonut vielä uusia tietorakenteita minimikeon jälkeen, mutta seuraavana olisi tarkoitus toteuttaa tiedoston purkaminen (pitäisi olla simppeli homma koska tiedoston pakkaaminen toimii jo purkua varten oikein pientä osoittimenmuunnosbugia lukuunottamatta) sekä muutamien tietorakenteiden (ainakin haj.taulu ja jono) toteuttaminen.

Se mitä opin tällä viikolla eniten on varmaankin yksikkötestaus, jota en ole vähään aikaan kunnolla tehnytkään. Se että metodit sai pilkottua mahdollisimman pieniksi teki testaamisen mahdolliseksi.

Mitä muuten nyt projektin etenemiseen tulee, niin olen jäänyt omasta ajankäyttösuunnitelmastani hieman jälkeen, sillä tässä on ollut viikonloppuisin muuta ohjelmaa ja olen ollut myös liian laiska tekemään tätä kun siihen on ollut aikaa. Nyt pitää ryhdistäytyä ja laittaa projektia kasaan siten että myös Lempel-Ziv -algoritmi tulee toteutettua.